Cuneiform Tablet Kt 92/k 204 (AKT 5 18)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ku-li-a qí-bi-ma um-ma a-sà-num-ma a-ma-a dam-qá-tù-šu ša al-pì-lí ša i-na té-ga-ra-ma ú-ta-mì-ú pa-ar-sà-ti-kà a-wa-tim u-šé-ṣí-i ú šu-um-ka SIG₅ ṭá-pu-ul ú a-na-ku iš-tí-kà-ma ṭá-pu-lá-ku aq-bi-a-ku-um um-ma a-na-ku-ma a-wa-tí-kà al-pì-lí lá tù-lá-ma-ad a-wa-sú ú-ZA-AD a-bi a-ta be-lí a-ta lá ta-qá-bi um-ma a-ta-ma i-qí-in-im a-šu-mì ta-pá-i-šu-ú na-áš-pè-er-tám uš-té-bi-lam ma-di-iš li-bi-i im-ra-aṣ a-na a-wa-tim ša a-áš-ta-me-ú a-na a-wa-tim a-ni-a-tim DINGIR lu i-de₈ a-na al-pì-lí um-ma šu-ut-ma a-na am-tí-kà-ma <gap> lá i-ba-ší i-na <gap> 2-ší-ta a-ša-tám da-mì-iq-tám ku-li-a e-ḫa-az i-na <gap> am-tí-kà ka-lá-ší-na-ma tù-ba-lá-ku-um li-ba-kà lá i-na-ḫi-id e-lá-an 3 GÍN KÙ.BABBAR mì-ma wa-at-ra-am lá i-dí-ší-im ú ša a-da-<gap>-tim mì-ma lá i-dí-ší-im ú a-ma-tum ra-qá-ma uš-ba ú li-bi₄-ša ki-ma mì-ma lá i-dí-nu-ší-ni iš-té-né-ú-ma LU a-na ku <gap> ú li-ba-ša da-ni-ša-ma ma-ri-iṣ a-na a-wa-tim a-ni-a-tim ša al-pì-lí e-ta-ú-ší-ni i-na e-ra-bi₄-a 5 u₄-me-e iš-tí-a lá ta-ta-ú <big_gap><gap> nim ak-šu-dam i-na kà-ri-im wa-áš-ba-at ú qá-ta-tù-a i-na qá-ba-lá-al qá-qá-dí-ša ša-ak-na-a šu-ma-me-e e-ṣí-iš₆ lá ak-šu-dam pu-ru-i-ni-me-e GAL ša-ki-in ma-dí-iš tù-ni-ḫa-ni a-dí pá-né-ša ta-mu-ru-ni ù li-ba-am a-na-ku a-dí-ší-im um-ma ší-it-ma a-na ki-li <gap> ki-a a-na-ku al-mì-in-ší-ma ší-it-ma ki-e i-KÙ.BA-im a-lá-ak a-wa-tám li-bi-i ú-kà-al ba-lá-at <gap> a-lá-ak KÙ.BA-am i-pá-ṭá-ar-ma ú a-lá-ak